નાણાપ્રધાન પ્રણવ મુખરજીએ સુલેહ કરતાં નિવેદન કર્યું ત્યાર બાદ બીજેપીએ કહ્યું હતું કે ‘તત્કાલીન નાણાપ્રધાન પી. ચિદમ્બરમે રાજીનામું આપવું જોઈએ, કારણ કે તેઓ ધારત તો દેશને થતા નુકસાનને અટકાવી શક્યા હોત. પ્રણવ મુખરજી કહે છે કે આ નોટમાં મારાં મંતવ્યો નથી. આની અમને ખબર છે. આ નોટ તો કાયદાપ્રધાન અને વડા પ્રધાનની કચેરીના સેક્રેટરી સાથે નાણામંત્રાલયે શરૂ કરી હતી. અમારી માગણી છે કે ચિદમ્બરમ રાજીનામું આપે અને સીબીઆઇ તેમની ભૂમિકા તપાસે. પ્રણવનું સ્ટેટમેન્ટ અહંટકરાવ માટે છે, જવાબદારી નક્કી કરવા માટે નથી.’